Source: http://docplayer.fi/8366762-Euroopan-keskuspankki-e-u-ro-o-pa-n-k-e-s-k-u-s-pa-n-k-k-i-ecb-ezb-ekt-bce-ekp-kuukausikatsaus-k-u-u-k-au-s-i-k-at-s-au-s-huhtikuu-1-9-9-9-f-i.html
Timestamp: 2019-02-20 10:28:29+00:00
Document Index: 11875303

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

EUROOPAN KESKUSPANKKI E U RO O PA N K E S K U S PA N K K I ECB EZB EKT BCE EKP KUUKAUSIKATSAUS. K U U K AU S I K AT S AU S Huhtikuu F I - PDF
EUROOPAN KESKUSPANKKI E U RO O PA N K E S K U S PA N K K I ECB EZB EKT BCE EKP KUUKAUSIKATSAUS. K U U K AU S I K AT S AU S Huhtikuu F I
Download "EUROOPAN KESKUSPANKKI E U RO O PA N K E S K U S PA N K K I ECB EZB EKT BCE EKP KUUKAUSIKATSAUS. K U U K AU S I K AT S AU S Huhtikuu 1 9 9 9 F I"
1 E U RO O PA N K E S K U S PA N K K I K U U K AU S I K AT S AU S Huhtikuu F I ECB EZB EKT BCE EKP EUROOPAN KESKUSPANKKI KUUKAUSIKATSAUS Huhtikuu 1999
2 EUROOPAN KESKUSPANKKI KUUKAUSIKATSAUS Huhtikuu 1999
4 Sisällys Pääkirjoitus 5 Euroalueen talouskehitys 7 Lyhyen aikavälin talousindikaattorien merkitys euroalueen hintakehityksen arvioinnissa 27 Euroalueen pankkitoiminta: rakenteellisia piirteitä ja kehitysnäkymiä 41 Euroalueen tilastot 1* Eurojärjestelmän rahapoliittiset toimenpiteet 39* Euroopan keskuspankin (EKP) julkaisuja 41* EKP Kuukausikatsaus Huhtikuu
5 Lyhenteet Maat BE DK DE GR ES FR IE IT LU NL AT PT FI SE UK JP US Belgia Tanska Saksa Kreikka Espanja Ranska Irlanti Italia Luxemburg Alankomaat Itävalta Portugali Suomi Ruotsi Iso-Britannia Japani Yhdysvallat Muut BIS Kansainvälinen järjestelypankki BKT bruttokansantuote BPM4 IMF:n maksutasekäsikirja (4. laitos) BPM5 IMF:n maksutasekäsikirja (5. laitos) cif kulut, vakuutus ja rahti hintaan luettuina ECU Euroopan valuuttayksikkö EKP Euroopan keskuspankki EKPJ Euroopan keskuspankkijärjestelmä EKT 95 Euroopan kansantalouden tilinpitojärjestelmä 1995 EMI Euroopan rahapoliittinen instituutti EU Euroopan unioni EUR euro fob vapaasti laivassa ILO Kansainvälinen työjärjestö IMF Kansainvälinen valuuttarahasto KHI kuluttajahintaindeksi repo takaisinostosopimukseen perustuva käänteisoperaatio SITC Rev. 3 Kansainvälinen ulkomaankaupan tavaranimikkeistö (3. tarkistettu laitos) YKHI yhdenmukaistettu kuluttajahintaindeksi Euroopan yhteisön käytännön mukaisesti EU-maiden nimet ovat aakkosjärjestyksessä kunkin maan omakielisen nimen mukaan (eivät suomennoksen mukaan). 4 EKP Kuukausikatsaus Huhtikuu 1999
6 Pääkirjoitus Vaimeiden inflaatiopaineiden taustaa vasten EKP:n neuvosto päätti kokouksessaan laskea EKP:n rahapoliittisten instrumenttien korkoja. EKP:n neuvosto ilmoitti, että tulevat perusrahoitusoperaatiot toteutetaan kiinteäkorkoisina huutokauppoina 2,5 prosentin korolla alkaen perusrahoitusoperaatiosta, jonka maksut suoritetaan Tämä merkitsi 50 peruspisteen laskua 3,0 prosentin korosta, jota oli sovellettu kaikkiin aiempiin tämänvuotisiin perusrahoitusoperaatioihin. Lisäksi maksuvalmiusluoton korkoa laskettiin 4,5 prosentista 3,5 prosenttiin ja talletuskorkoa 2,0 prosentista 1,5 prosenttiin alkaen Nämä päätökset perustuivat rahatalouden, rahoitusmarkkinoiden ja muun talouden viimeisimmän kehityksen perusteelliseen arviointiin osana eurojärjestelmän rahapolitiikan strategiaa. Tämä strategia keskittyy eurojärjestelmän ensisijaiseen tavoitteeseen eli hintavakauden ylläpitämiseen (hintavakaus on määritelty kvantitatiivisesti yhdenmukaistetun kuluttajahintaindeksin (YKHI) alle kahden prosentin vuotuisena kasvuna) sekä kahteen pilariin, joita ovat rahan määrän merkittävä asema ja hintavakausnäkymien laaja arviointi. Kuten jäljempänä kerrotaan, EKP:n neuvoston näkemyksen mukaan YKHIn kasvuvauhti jää myös korkojen laskun jälkeen keskipitkällä aikavälillä turvallisesti alle kahden prosentin. Eurojärjestelmän rahapolitiikan strategian ensimmäistä pilaria tarkasteltaessa rahan määrän kasvua ei tule nykyisessä tilanteessa nähdä merkkinä tulevista inflaatiopaineista. M3:n vuosikasvun kolmen kuukauden liukuva keskiarvo kiihtyi 5,1 prosenttiin joulukuusta 1998 helmikuuhun Mitattu keskiarvo on silti vielä lähellä M3:n kasvulle asetettua 4½ prosentin viitearvoa, ja siihen ovat saattaneet vaikuttaa kolmannen vaiheen alun erityiset tekijät. Rahan määrän kasvun kiihtyminen, joka voitiin havaita tammikuun 1999 kuukausittaisista rahan määrää koskevista tiedoista, palautui osittain helmikuussa M3:n kahdentoista kuukauden kasvuvauhti hidastui helmikuussa 5,2 prosenttiin tammikuun 5,6 prosentista. Tämä johtui suurelta osin yön yli -talletusten nopean kasvuvauhdin tasaantumisesta. Lisäksi yksityiselle sektorille myönnettyjen luottojen määrän kasvu supistui jonkin verran helmikuussa Toisen pilarin rahoitusmarkkinoita kuvaavien indikaattorien tarkastelu osoittaa, että kansainväliset tekijät ovat viime aikoina vaikuttaneet sekä joukkovelkakirja- että valuuttamarkkinoihin. Valtion joukkovelkakirjalainojen tuotot euroalueella nousivat jonkin verran helmikuussa 1999 samoin kuin Yhdysvaltain joukkovelkakirjojen tuotot ja pysyivät jokseenkin ennallaan maaliskuussa. Samalla Yhdysvaltain dollari on viime viikkoina vahvistunut edelleen euroon nähden. Nämä kehityssuunnat heijastavat jossakin määrin sitä, että euroalueen ulkoiseen ympäristöön liittyvät tekijät näyttävät viime viikkoina hienoisesti parantuneen, kun taas euroalueen kotimaisesta taloudellisesta aktiivisuudesta kertovat tiedot eivät olleet yhtä suotuisia. Ulkoisen ympäristön keskeisimmät myönteiset merkit liittyivät ennen kaikkea siihen, että Yhdysvaltain talouskasvu jatkui vahvana, jotkin Aasian maat elpyivät vähitellen ja tilanne Latinalaisessa Amerikassa vakaantui jonkin verran. Japanin talouskehityksen kohentumisesta ei sitä vastoin edelleenkään ole selviä merkkejä. Tuoreimmat tiedot euroalueen taloudellisesta aktiivisuudesta vahvistivat tilanteen heikentyneen viime vuoden lopussa erityisesti teollisuustuotannossa, jossa luottamus heikkeni edelleen. Myös alkuvuotta 1999 koskevat osittaiset tiedot, jotka kattavat merkittävän osan euroalueesta, viittasivat siihen, että euroalueen toipuminen vuoden 1998 loppupuolella alkaneesta kasvun hidastumisesta saattaa kestää ennakoitua pidemmän aikaa. Tämä näkyy myös siinä, että merkittävät kansainväliset organisaatiot ovat viime aikoina tarkistaneet alaspäin ennusteitaan euroalueen BKT:n reaalikasvusta vuosina 1999 ja Näissä ennusteissa BKT:n oletetaan nyt kasvavan vain noin 2 % vuonna 1999 ja 2,5 % vuonna Vaikka näiden ennusteiden mukaan BKT:n reaalinen kasvuvauhti ei hidastu merkittävästi aiemmasta kasvutrendistään, kasvuennusteiden tarkistaminen alaspäin sekä ennusteisiin liittyvät epävarmuustekijät ovat vahvistaneet odotuksia siitä, että taloudellisesta aktiivisuudesta johtuvat inflaatiopaineet ovat tänä vuonna jonkin verran alhaisempia. Myös työmarkkinoilla on viime kuukausina ollut selviä merkkejä taloudellisen toimeliaisuuden hidastumisesta. Tuoreimmat tiedot osoittavat, että uusien työpaikkojen nettomääräinen kasvu hidastui vuoden 1998 viimeisellä neljänneksellä, ja työt- EKP Kuukausikatsaus Huhtikuu
7 tömyys on viime kuukausina edelleen laskenut vain vähittäin. Tätä taustaa vasten joillakin teollisuuden toimialoilla viime aikoina sovitut työn tuottavuuden kasvun ylittävät palkkaratkaisut eivät näytä edistävän uusien työpaikkojen luomista, ja tällaisten palkkaratkaisujen lisääntyminen johtaisi inflaatiopaineiden syntymiseen. Tuoreimpien YKHIä koskevien tietojen mukaan kuluttajahintojen vuotuinen nousu pysyi 0,8 prosentissa marraskuusta 1998 helmikuuhun Tämän kuluttajahintojen vakaan kehityksen taustalla on ollut palvelujen ja tavaroiden hintojen toisiaan kompensoiva kehitys. Palvelujen hintojen nousu hidastui edelleen helmikuussa etupäässä tietoliikennesektorin hintojen laskun vuoksi. Samaan aikaan tavaroiden hintojen kasvuvauhti nopeutui jalostamattomien elintarvikkeiden ja energian hintojen viimeaikaisen kehityksen johdosta. Kuten aiemmissa yhteyksissä on korostettu, tämänhetkinen matala inflaatiotaso heijastaa jossakin määrin energian hintojen huomattavaa laskua vuoden 1998 aikana. Tavaroiden hinnat saattavat mahdollisesti nousta jonkin verran lyhyellä aikavälillä, koska energian hinnat ovat kääntyneet nousuun monien öljyntuottajamaiden ilmoitettua hiljattain aikovansa vähentää tuotantoaan. Tästä huolimatta ja kuten myös tämän Kuukausikatsauksen artikkelissa Lyhyen aikavälin talousindikaattorien merkitys euroalueen hintakehityksen arvioinnissa todetaan, energian ja jalostamattomien elintarvikkeiden hintojen muutosten vaikutukset YKHI-inflaatiovauhtiin voivat olla vain tilapäisiä. Tuleviin kuluttajahintoihin kohdistuvat pysyvämmät vaikutukset johtuvat yleensä yleisen taloustilanteen muutoksista. Näistä muutoksista johtuen useita euroalueen inflaatiovauhtia koskevia ennusteita onkin korjattu viime aikoina alaspäin. Yhteenvetona voidaan todeta, että EKP:n neuvosto tarkasteli kaikkia olennaisia indikaattoreita sekä arvioi tulevaisuuden ja keskipitkän aikavälin näkymiä ja katsoi tämän seurauksena aiheelliseksi toteuttaa määrätietoisen rahapoliittisen toimen, jotta hintavakauden näkymät pysyisivät jatkossakin suotuisina. Yksi tähän päätökseen keskeisesti vaikuttaneista syistä oli se, että rahan määrän kasvun ei voida tällä hetkellä katsoa uhkaavan tulevaa hintavakautta. Samalla tämänhetkisestä taloudellisesta tilanteesta aiheutuu hintojen laskupaineita. EKP:n neuvoston näkemyksen mukaan nykyisessä tilanteessa ei korkojen laskemisenkaan jälkeen ole riskiä siitä, että YK- HIn kasvuvauhti kiihtyisi pysyvästi yli 2 prosenttiin eikä siten olisi sopusoinnussa eurojärjestelmän hintavakauden määritelmän kanssa. EKP:n neuvoston tekemää päätöstä täytyy tarkastella vakauteen tähtäävän rahapolitiikan strategian näkökulmasta. Tätä strategiaa noudattaen eurojärjestelmän rahapolitiikka myötävaikuttaa sellaisen taloudellisen ympäristön aikaansaamiseen, joka on tarpeen euroalueen merkittävän kasvupotentiaalin hyödyntämiseksi. Myös toteutetun huomattavan korkojen laskun tulisi nykyisessä tilanteessa auttaa vähentämään tämänhetkistä epävarmuutta tulevasta talouskehityksestä, ja myötävaikuttaa siten luottamuksen palauttamiseen talouteen. Tässä yhteydessä on hyvä muistaa, että sekä lyhyet että pitkät korot olivat jo ennen EKP:n neuvoston tekemää päätöstä olleet hyvin alhaisia. Tällä hetkellä euroalueen tärkein haaste on edelleen se, kuinka ratkaista korkeaan työttömyysasteeseen pääasiallisena syynä olevat rakenteelliset ongelmat. Tuotannon kasvun pitkän aikavälin näkymät voivat parantua vain, mikäli muista talouspolitiikan osa-alueista vastuussa olevat ryhtyvät entistä määrätietoisemmin toteuttamaan rakenteellisia uudistuksia euroalueen hyödykeja työmarkkinoiden jäykkyyden vähentämiseksi. On myös tärkeää kiinnittää entistä enemmän huomiota julkisen talouden ongelmiin ja rakenteellisiin tasapainottomuuksiin, jotta euroalueen pidemmän aikavälin kasvunäkymät paranisivat. * * * Edellä mainitun artikkelin lisäksi, jossa käsitellään joitakin eurojärjestelmän rahapolitiikan strategian toisen pilarin piirteitä, tähän Kuukausikatsaukseen sisältyy myös toinen uusi artikkeli: Euroalueen pankkitoiminta: rakenteellisia piirteitä ja kehitysnäkymiä. Eurojärjestelmä hoitaa rahapoliittisia ja rahoitusjärjestelmän vakauteen liittyviä tehtäviä, joiden yhteydessä se seuraa tarkasti euroalueen pankkijärjestelmän kehitystä. 6 EKP Kuukausikatsaus Huhtikuu 1999
8 Euroalueen talouskehitys I Rahataloudellinen ja rahoitusmarkkinoihin liittyvä kehitys EKP:n neuvoston rahapoliittiset päätökset Huhtikuun 8. päivänä 1999 pitämänsä kokouksen keskustelujen perusteella EKP:n neuvosto katsoi tarkoituksenmukaiseksi laskea eurojärjestelmän rahapoliittisten instrumenttien korkoja. Se päätti laskea perusrahoitusoperaatioiden korkoa 0,5 prosenttiyksikköä eli 2,5 prosenttiin siitä operaatiosta alkaen, jonka maksut suoritetaan Lisäksi maksuvalmiusluoton korkoa laskettiin 1 prosenttiyksikköä eli 3,5 prosenttiin ja talletuskorkoa 0,5 prosenttiyksikköä eli 1,5 prosenttiin alkaen (ks. kuvio 1). Päätösten perusteita selostetaan tarkemmin tämän Kuukausikatsauksen pääkirjoituksessa. Seuraavassa tarkastellaan perusteellisemmin EKP:n neuvoston kokouksen ajankohtana käytettävissä olleita rahatalouteen, rahoitusmarkkinoihin ja reaalitalouteen liittyviä tietoja. Tämän Kuukausikatsauksen tiedot perustuvat niin ikään käytettävissä olleisiin tietoihin. Kuvio 1. EKP:n korot ja rahamarkkinakorot (vuotuinen korko, päivähavaintoja) Lähde: EKP. Rahan määrän kasvu hidastui helmikuussa Helmikuussa 1999 lavean raha-aggregaatin M3:n 12 kuukauden kasvuvauhti hidastui 5,2 prosenttiin tammikuun 5,6 prosentista. Koska rahan määrän kasvu oli helmikuussa 1999 nopeampaa kuin vuoden 1998 lopussa, M3:n 12 kuukauden kasvuvauhdin kolmen kuukauden liukuva keskiarvo joulukuusta 1998 helmikuuhun 1999 kohosi kuitenkin 0,2 prosenttiyksikköä eli 5,1 prosenttiin. Tämä luku, jota on tarkasteltava suhteessa EKP:n neuvoston asettamaan M3:n kasvun 4½ prosentin viitearvoon, heijastanee osittain talousja rahaliiton (EMU) kolmanteen vaiheeseen siirtymisen eritystilannetta. M3:n kasvun maltillinen hidastuminen helmikuussa 1999 johtui pääasiassa siitä, että M3:sta suunnilleen kolmanneksen muodostavien yön yli -talletusten kasvuvauhti hidastui. Myös muiden M3:een sisältyvien talletusten kasvu hidastui hieman. M3:n kasvun hidastumista lievensi kuitenkin se, että jälkimarkkinakelpoisten instrumenttien, erityisesti rahamarkkinapaperien ja rahamarkkinarahastojen rahasto-osuuksien, vuotuinen prosenttimuutos oli helmikuussa 1999 tuntuva, mikä käänsi kasvun jälleen positiiviseksi. Yön yli -talletusten vuotuinen kasvuvauhti hidastui 15,1 prosenttiin helmikuussa 1999 tammikuun 17,6 prosentista. Helmikuussa 1999 myös liikkeessä olevan rahan määrä väheni 0,4 % edellisen vuoden vastaavan kuukauden määrään verrattuna (kasvettuaan 1,0 % tammikuussa 1999). Tämä oli osoitus siitä, että euroalueen talouden toimijoiden halukkuus pitää erittäin likvidejä varoja väheni tammikuuhun nähden. Tämä oletettavasti heijasti mm. sijoittajien aivan EMUn kolmannen vaiheen alussa tunteman epävarmuuden hälvenemistä sekä joidenkin teknisten tekijöiden (jotka johtuivat osittain sopeutumisesta euroalueen uusiin tilastointi- ja maksujärjestelmiin) vaikutusten vähenemistä. Näin ollen liikkeessä olevan rahan ja yön yli -talletukset käsittävän suppean raha-aggregaatin M1:n vuotuinen kasvuvauhti hidastui 12,0 prosenttiin helmikuussa 1999 oltuaan 14,3 % tammikuussa, mikä osittain korjasi nopean kiihtymisen tammikuussa 1999 EKP Kuukausikatsaus Huhtikuu
9 (ks. kuvio 2). M1:n 12 kuukauden kasvuvauhti pysyi kuitenkin poikkeuksellisen nopeana. Tämä kasvuvauhdin nopeus kuvasti niitä vaikutuksia, joita nimelliskorkojen laskulla ja hintavakauteen siirtymisellä oli euroalueen lähentymiskehityksen myötä vuoden 1998 aikana. Kuvio 2. Euroalueen raha-aggregaatit (vuotuinen prosenttimuutos) Myös muiden M3:een sisältyvien talletusten 12 kuukauden kasvuvauhti hidastui tammikuussa 1999 toteutuneesta 2,1 prosentista 1,5 prosenttiin helmikuussa Tämä johtui enintään 2 vuoden määräaikaistalletusten kasvuvauhdin hiipumisesta edelleen ( 4,1 prosenttiin 2,8 prosentista tammikuussa 1999) ja irtisanomisajaltaan enintään kolmen kuukauden talletusten tasaisesta (5,8 prosentin) kasvuvauhdista. Näin ollen väliaggregaatin eli M2:n kasvuvauhti hidastui vuositasolla 6,0 prosenttiin, kun se oli ollut 7,3 % tammikuussa M3:een sisältyvien lyhyiden jälkimarkkinakelpoisten instrumenttien kasvu elpyi aikaisempiin kuukausiin verrattuna. Tämä johtui kokonaan rahamarkkinapaperien ja rahamarkkinarahastojen rahasto-osuuksien merkittävästi nopeammasta kasvusta. Näiden vuotuinen kasvuvauhti kiihtyi 13,2 prosenttiin, kun se tammikuussa 1999 oli ollut 7,5 %. Takaisinostosopimusten ja enintään 2 vuoden velkapaperien kehitys sen sijaan heikkeni edelleen. Koska hintavakauden näkymien arvioinnissa annetaan huomattava asema rahatalouden kehitykselle, on erittäin tärkeää arvioida tarkasti rahan määrän samoin kuin sen erien ja rahalaitosten konsolidoidussa taseessa olevien vastaerien kasvua. Tästä syystä rahalaitosten taseen saamisten ja velkojen kuukausimuutosten ja vuotuisten kasvuvauhtien tulee perustua virtatietoihin, joista ilmenee rahalaitossektorin rahoitustransaktioiden vaikutus. On tärkeää käyttää erillisiä virtatilastoja, koska kannan muutoksissa saattaa myös Lähde: EKP. 1) Kolmen kuukauden keskitetty liukuva keksiarvo. näkyä sellaisten vääristävien tekijöiden kuten uudelleenluokittelun, arvostusmuutosten ja itse transaktioista johtumattomien muiden vastaavien muutosten vaikutus. Virtatilastoihin perustuvien, oikeiden rahan määrän kasvulukujen johtamiseksi eurojärjestelmä on puhdistanut rahan määrän kannan ja rahalaitossektorin taseen saamisten ja velkojen muutokset näiden tekijöiden vaikutuksista. Menettelyä ja sen perusteita selvennetään yksityiskohtaisemmin kehikossa 1. 8 EKP Kuukausikatsaus Huhtikuu 1999
10 Kehikko 1. Virtatilastojen käyttö analysoitaessa rahan määrää koskevia tietoja Virtatiedoilla pyritään yleensä mittaamaan institutionaalisen sektorin taloustoimia tiettynä ajanjaksona. Rahatalouden tilastojen tapauksessa virtatilastot ilmaisevat niitä aggregaattien muutoksia, jotka johtuvat rahalaitossektorin hankkimista rahoitusvaateista tai sen vastaanottamista rahoitusveloista. Ne lasketaan puhdistamalla kuukauden lopun kantojen välinen erotus itse transaktioista johtumattomien tekijöiden vaikutuksesta. Nämä tekijät voidaan esittää tiivistetysti kahtena ryhmänä: 1) Uudelleenluokittelu ja muut tilastolliset tekijät: Näihin kuuluvat tiedonantajajoukon muutosten vaikutus rahalaitossektorin saamisiin ja velkoihin, instituutioiden rakenteelliset uudelleenjärjestelyt, saamisten ja velkojen uudelleenluokittelu ja raportointivirheiden korjaaminen. Tiedonantajajoukkoon tulevat tai siitä poistuvat instituutiot samoin kuin rakenteelliset uudelleenjärjestelyt vaikuttavat kuukauden lopun kantojen vertailukelpoisuuteen. Saamisten ja velkojen uudelleenluokittelu ja raportointivirheiden korjaus saattavat johtaa aikasarjan katkeamiseen. 2) Arvostusmuutokset ja luottotappiokirjaukset: Rahalaitossektorin saamisten ja velkojen arvonmuutokset voivat myös johtua valuuttakurssimuutoksista, arvopapereiden markkinahintojen muutoksista ja luottotappiokirjauksista. Valuuttakurssimuutoksista voidaan todeta, että koska kannat ovat euromääräisiä, euron valuuttakurssin muutos vaikuttaa ulkomaanvaluutan määräisten saamisten tai velkojen arvoon. Samoin rahalaitosten hallussa olevien tai liikkeeseen laskemien arvopapereiden markkina-arvon muutos vaikuttaa arvopapereiden kantaan näillä arvopapereilla tehtyjen varsinaisten kauppojen lisäksi. Luottotappiokirjaus vaikuttaa lainojen kannan ilmoitettuun arvoon, mutta ei liity rahalaitossektorin talouden toimijoille myöntämän rahoituksen määrän muutokseen. Virtatilastot julkaistaan säännöllisesti Kuukausikatsauksen tilasto-osuuden taulukoissa 2.3 ja 2.4. Taulukoista näkyvät kuukausittaiset virtatiedot määrinä ja raha-aggregaatteja koskevat tiedot lisäksi kunkin kuukauden vuotuisina prosenttimuutoksina. Vuotuiset prosenttimuutokset saadaan laskemalla yhteen kuluvaa kuukautta ja edeltävää yhtätoista kuukautta vastaavat kuukausittaiset virtatiedot ja ilmoittamalla ne prosentteina edellisen kahdennentoista kuukauden lopun kannasta. Koska yhdenmukaistettu rahatilastojen tiedonkeruujärjestelmä otettiin käyttöön vasta vuonna 1998, vuotta 1998 edeltäneiden ajanjaksojen virtatiedot perustuvat pitkälti arvioihin. Niinpä EKP on päättänyt toistaiseksi käyttää virtatietoja raha-aggregaattiensa 12 kuukauden kasvuvauhdin laskemiseen vasta EMUn kolmannen vaiheen alusta lähtien. Vaikka nämä virtatiedot ovat yhä alustavia, niitä voidaan jo pitää sekä taloudellisesti että tilastollisesti mielekkäämpinä kuin vastaavia kantojen oikaisemattomia muutoksia. Luotonannon kasvussa vähäistä hidastumista Rahalaitossektorin helmikuussa 1999 euroalueelle (myös julkiselle sektorille) myöntämien luottojen kokonaismäärä kasvoi 7,4 prosentin vuosivauhtia. Luottoihin sisältyvät rahalaitossektorin myöntämät lainat sekä sen hallussa olevat velkapaperit ja osakkeet. Luottojen kasvu hidastui hieman tammikuussa 1999 toteutuneesta 7,8 prosentin vuosivauhdista. Tämä johtui varsin selvästi kotitalouksille ja yrityksille myönnettyjen luottojen vuotuisen kasvuvauhdin hidastumisesta (tammikuun 10,2 prosentista helmikuun 9,5 prosenttiin). Yksityisen sektorin luototuksen kasvu pysyi kuitenkin vahvana. Tämä näyttää kuitenkin liittyvän vain osittain kotimaisen kysynnän kehitykseen. Maan ja asuntojen hintojen huomattava nousu joissakin euroalueen osissa näyttää myös vahvistavan yksityiselle sektorille suunnatun luototuksen kasvua. Tätä kasvua on viime kuukausina saattanut osaltaan tukea yritysten luoton kysyntä varastojen rahoittamiseksi. Varastot ovat suhdannetiedustelujen mukaan kasvaneet normaalia suuremmiksi. Yksityiselle sektorille myönnettyjen luottojen kehityksen arvioimiseksi yksityiskohtaiset tiedot lainojen rakenteesta ovat ratkaisevan tärkeitä. Eurojärjestelmä kokoaa näitä tietoja neljännesvuosittain, ja tähän Kuukausikatsaukseen sisältyvät ensimmäisen kerran käytettävissä olevat euroalueen tiedot vuoden 1998 lopun tilanteen mukaisina (ks. kehikko 2). EKP Kuukausikatsaus Huhtikuu
11 Kehikko 2. Yksityiselle sektorille myönnettyjen lainojen rakenne vuoden 1998 lopussa Maaliskuussa 1999 saatiin käyttöön ensimmäisen kerran tiedot, jotka antavat kuvan rahalaitossektorin euroalueelle myöntämistä luotoista sektorin, käyttötarkoituksen ja maturiteetin mukaan luokiteltuina. Eurojärjestelmä kokoaa tiedot neljännesvuosittain. Tällä hetkellä on kuitenkin käytettävissä ainoastaan tiedot rahalaitosten yksityiselle sektorille myöntämien lainojen rakenteesta, ja nekin tiedot ovat vain vuoden 1998 lopun tilanteen mukaisia. Tiedot ilmenevät tämän Kuukausikatsauksen tilasto-osan taulukosta 2.5. Vuoden 1998 lopussa kotitalouksille myönnettyjen lainojen osuus oli 52,0 % rahalaitossektorin yksityiselle sektorille myöntämien lainojen kokonaisarvosta; yrityksille myönnettyjen lainojen osuus oli vastaavasti 47,1 %. Loput lainoista eli 0,9 % myönnettiin kotitalouksia palveleville voittoa tavoittelemattomille yhteisöille (esimerkiksi kuluttajayhdistykset, avustusjärjestöt, sosiaalista kanssakäymistä, kulttuuria ja virkistystoimintaa tukevat järjestöt ja urheiluseurat, ammattiyhdistystoiminta ja poliittiset puolueet). Kotitalousluotot voidaan jaotella edelleen käyttötarkoituksen mukaan (ks. oheinen kuvio). Kuviosta nähdään, että asuntoluotoilla (jotka ovat normaalisti yli viiden vuoden lainoja) on euroalueella tärkeä merkitys. Vuoden 1998 lopussa niiden osuus oli noin 30,7 % yksityiselle sektorille myönnettyjen lainojen yhteismäärästä. Kulutusluotoiksi luokiteltujen lainojen osuus oli suunnilleen 8,8 %. Muut lainat kotitalouksille (pääasiassa liiketoimintaa tai koulutusta varten tai velkojen vakauttamiseksi) olivat 12,5 % yrityksille ja kotitalouksille myönnettyjen lainojen kokonaismäärästä. Rahalaitossektorin yksityiselle sektorille myöntämien lainojen maturiteetin tarkastelu osoittaa, että yli vuoden pituiset lainat olivat suurin lainaerä sekä kotitalous- että yritysluottojen tapauksessa. Kulutusluotoiksi luokitelluista lainoista 50,0 % ja asunnon ostoon tarkoitetuista lainoista 95,0 % oli yli viiden vuoden lainoja. Yrityksille myönnetyistä lainoista yli viiden vuoden lainoja oli 48,9 %. Tämä vahvistaa käsitystä, että nykyisillä keskipitkien ja pitkien pankkilainojen alhaisilla koroilla saattaa olla huomattavan piristävä vaikutus luoton kysyntään erityisesti niissä euromaissa, joiden pitkät korot olivat ennen tuntuvasti korkeammat. Rahalaitosten lainat yksityiselle sektorille (joulukuu 1998, kausivaihteluista puhdistamaton, %) Kulutusluotot 8,8 % Lainat yrityksille 47,1 % Asuntoluotot 30,7 % Lainat voittoa tavoittelemattomille yhteisöille 0,9 % Muut luotot kotitalouksille 12,5 % Lähde: EKP. 10 EKP Kuukausikatsaus Huhtikuu 1999
12 Julkisyhteisöille myönnettyjen luottojen kehitys oli erilaista kuin yksityiselle sektorille myönnettyjen luottojen, ja niiden kasvu oli edelleen hyvin vaimeaa. Helmikuussa 1999 julkisyhteisöjen luottojen vuotuinen kasvuvauhti oli 2,2 %, kun se tammikuussa 1999 oli ollut 1,9 %. Kasvun vaimeus johtui sekä julkisyhteisöille myönnettyjen lainojen että rahalaitossektorin hallussa olevien valtion velkapapereiden määrän hitaasta kasvusta. Rahalaitossektorin konsolidoidussa taseessa olevista M3:n muista vastaeristä rahalaitossektorin pitkäaikaiset rahoitusvelat muille euroalueella oleville (lukuun ottamatta valtiota) kasvoivat helmikuussa 1999 verkkaisesti vuotuisen kasvuvauhdin hidastuessa 3,6 prosenttiin (4,1 % tammikuussa 1999). Rahalaitosten liikkeeseen laskemien yli 2 vuoden velkapapereiden kasvuvauhti jatkui edelleen suhteellisen vahvana (12 kuukauden kasvuvauhti oli 6,8 % helmikuussa ja 7,3 % tammikuussa). Tämä saattaa heijastaa mm. joidenkin euromaiden luottolaitosten vähimmäisvarantopohjan muutoksia toisen vaiheen tilanteeseen verrattuna. Kun pankkien pitkät talletuskorot ovat suhteellisen alhaiset, rahalaitosten hallussa olevat pitkäaikaiset talletukset kasvoivat edelleen hyvin vaisusti. Rahalaitossektorin ulkomaisissa saamisissa ja veloissa esiintyi erittäin suuria vaihteluita vuoden 1999 alkupuolella, ja molemmat erät vähenivät merkittävästi helmikuussa Tässä näkyi varsinkin se, että mukaan laskettiin euroalueen ulkopuolisten jäsenvaltioiden keskuspankkien tilapäiset bruttopositiot, jotka liittyivät TARGET-järjestelmän käyttöön. Nämä positiot olivat keskimäärin 75 miljardia euroa tammikuun 1999 lopussa ja lähes 27 miljardia euroa helmikuun 1999 lopussa. Kaiken kaikkiaan rahalaitossektorin ulkomainen nettovarallisuusasema heikkeni 50 miljardia euroa tammikuusta 1999 ja 132 miljardia euroa helmikuusta Rahamarkkinakorot laskivat Yön yli -korko eoniakorkona laskettuna ( euro overnight index average ) laski asteittain maaliskuussa Kuukauden alussa se oli 3,12 % ja laski alle 3 prosenttiin kuukauden aikana. Lasku johtui pääosin siitä, että pankkijärjestelmässä oli suhteellisen runsaasti likviditeettiä (ks. kuvio 3 ja kehikko 3). Toisen pitoajanjakson ( ) toiseksi viimeisenä päivänä yön yli -korko laski hyvin alas eli 2,19 prosenttiin ja nousi 2,39 prosenttiin pitoajanjakson viimeisenä päivänä. Koska eurojärjestelmä oli jakanut runsaasti likviditeettiä, eoniakoron keskiarvo laski toisen pitoajanjakson aikana 2,94 prosenttiin, kun se oli ollut keskimäärin 3,13 % ensimmäisenä pitoajanjaksona. Kolmannen pitoajanjakson ensimmäisinä päivinä (laskettuna 8.4. asti, jolloin käytettävissä olleisiin lukuihin tämän Kuukausikatsauksen tiedot perustuvat) eoniakoron keskiarvo oli 3,0 %. Kuvio 3. Pankkijärjestelmän likviditeetti ja yön yli -korko (mrd. euroa, päivähavaintoja) Päivittäisten varantotalletusten kumulatiivisen keskiarvon ja varantovelvoitteen välinen erotus (vasen asteikko) Yön yli -korko (eonia) (oikea asteikko) Tammikuu Helmikuu Maaliskuu 1999 Lähde: EKP. Huom. Yön yli -korko vuotuisena prosenttina. Pystysuorat katkoviivat osoittavat pitoajanjakson päättymistä EKP Kuukausikatsaus Huhtikuu
13 Kehikko 3. Likviditeetin jako rahapoliittisissa operaatioissa ja toisen pitoajanjakson likviditeettitilanne Likviditeetin jako rahapoliittisissa operaatioissa Eurojärjestelmä toteutti neljä perusrahoitusoperaatiota ja yhden pitempiaikaisen rahoitusoperaation toisena pitoajanjaksona Kaikki perusrahoitusoperaatiot toteutettiin kiinteäkorkoisina huutokauppoina 3,0 prosentin korolla ja likviditeettiä jaettiin miljardia euroa kerrallaan. Toisen pitoajanjakson alussa rahoitusoperaatioihin osallistui edelleen noin vastapuolta. Tarjousten arvo oli kuitenkin asteittain kasvanut ensimmäisen perusrahoitusoperaation 481,6 miljardista eurosta 1 100,8 miljardiin euroon , jolloin se oli suurimmillaan. Jako-osuus taas oli supistunut 15,6 prosentista 6,1 prosenttiin. Toisen pitoajanjakson loppupuolella eurojärjestelmä korjasi tilannetta jakamalla enemmän likviditeettiä, jolloin eoniakorko laski eurojärjestelmän perusrahoitusoperaatioon soveltaman koron alapuolelle. Tämä vähensi suurten tarjousten jättämisen houkuttelevuutta. Tarjousten yhteenlaskettu arvo laski kaksi kolmannesta ylimmästä arvostaan ja jako-osuus kasvoi 27,3 prosenttiin toteutetussa perusrahoitusoperaatiossa. Tässä tilanteessa huutokauppaoperaatioon osallistuvien vastapuolten määrä väheni 554:ään. Pitempiaikainen rahoitusoperaatio toteutettiin vaihtuvakorkoisena huutokauppana, jossa sovellettiin yksikorkoista huutokauppamenettelyä. Jaettavan likviditeetin määräksi oli ennalta ilmoitettu 15 miljardia euroa ja operaation tulokseksi saatiin 3,04 prosentin korko. Tällöin pitempiaikaisen rahoitusoperaation yhteydessä suoritettavien maksujen arvo säilyi ennallaan 45 miljardina eurona. Tämän johdosta toisen pitoajanjakson aikana perusrahoitusoperaatioissa jaetun likviditeetin päivittäinen keskiarvo oli 181,4 miljardia euroa (mukaan lukien aiemman pitoajanjakson aikana aloitetut operaatiot). Pankkijärjestelmän likviditeettiin vaikuttavat tekijät (mrd. euroa) Päivittäinen keskiarvo pitoajanjakson aikana ( ) Likviditeettiä Likviditeettiä Nettovaikutus lisäävät vähentävät (a) Eurojärjestelmän rahapoliittiset operaatiot Perusrahoitusoperaatiot Pitempiaikaiset rahoitusoperaatiot Maksuvalmiusjärjestelmä Muut operaatiot (b) Muut pankkijärjestelmän likviditeettiin vaikuttavat tekijät Liikkeessä olevat setelit Valtion talletukset eurojärjestelmässä Ulkomaiset saamiset (ml. kulta), netto Muut tekijät (netto) (c) Luottolaitosten talletukset eurojärjestelmän sekkitileillä (a) (b) (d) Varantovelvoite Maksuvalmiusjärjestelmän käyttö Ensimmäiseen pitoajanjaksoon verrattuna maksuvalmiusluoton käyttö väheni huomattavasti: päivittäinen keskiarvo pieneni 3,8 miljardista eurosta ainoastaan 0,4 miljardiin euroon. Talletusten päivittäinen keskiarvo oli 1,4 miljardia euroa eli hyvin lähellä ensimmäisen pitoajanjakson keskimääräisiä talletuksia. Suurin osa talletuksista tehtiin kuitenkin pitoajanjakson viime päivinä, mikä osoittaa likviditeettiä olleen tuolloin runsaasti. Pitoajanjakson viimeisenä päivänä talletuksia tehtiin eniten eli 12,2 miljardin euron arvosta (ks. oheinen kuvio). Muut kuin rahapoliittisiin operaatioihin liittyvät likviditeettiin vaikuttavat tekijät Muiden pankkijärjestelmän likviditeettiin vaikuttavien tekijöiden (taulukon kohta b) eli nk. riippumattomien tekijöiden yhteisvaikutus oli keskimäärin 78,2 miljardia euroa. Negatiivinen luku osoittaa, että nämä 12 EKP Kuukausikatsaus Huhtikuu 1999
14 tekijät vähensivät likviditeettiä kyseisellä summalla. Vaikutus oli 6,6 miljardia euroa suurempi kuin ensimmäisenä pitoajanjaksona. Näitä tekijöitä olivat mm. valtioiden tulonsiirrot ja ulkomaisten saamisten nettoposition heikkeneminen. Näiden riippumattomien tekijöiden vaikutuksen arvo oli 70,8 90,2 miljardia euroa. Eniten vaihtelivat valtioiden keskuspankeissa olevien tilien saldot. Pankkijärjestelmän likviditeettiin vaikuttavat tekijät toisena pitoajanjaksona (mrd. euroa, päivähavaintoja) Säännöllisillä avomarkkinaoperaatioilla lisätty likviditeetti (vasen asteikko) Varantovelvoite (vasen asteikko) Päivittäiset talletukset eurojärjestelmän sekkitileillä (vasen asteikko) Muut pankkijärjestelmän likviditeettiin vaikuttavat tekijät (oikea asteikko) Helmikuu Maaliskuu Maksuvalmiusluotot Maksuvalmiusjärjestelmän talletukset Helmikuu 1999 Maaliskuu Vastapuolten talletukset eurojärjestelmän sekkitileillä Vastapuolten talletukset eurojärjestelmän sekkitileillä lasketaan rahapoliittisissa operaatioissa jaetun likviditeetin (jaetussa likviditeetissä on mukana maksuvalmiusjärjestelmän käytön nettovaikutus) ja riippumattomien tekijöiden nettovaikutuksen välisenä erotuksena. Toisen pitoajanjakson aikana talletukset eurojärjestelmän sekkitileillä olivat keskimäärin 102,2 miljardia euroa, kun taas varantovelvoite oli 100,6 miljardia euroa. Ensimmäisen pitoajanjakson talletukset sekkitileillä olivat keskimäärin 100,2 miljardia euroa ja varantovelvoite 98,2 miljardia euroa. Sekkitilien keskimääräisten talletusten ja varantovelvoitteen välinen ero pieneni siten 2,0 miljardista eurosta 1,6 miljardiin euroon. Sekkitilitalletusten ja varantovelvoitteen välinen erotus Sekkitilitalletusten ja varantovelvoitteen väliseen 1,6 miljardin euron erotukseen toisen pitoajanjakson aikana oli useita syitä. Erotuksesta noin 0,7 miljardia euroa koostui seuraavista sekkitilitalletuksista: 1) niiden vastapuolten talletukset, jotka eivät käytännössä ole vähimmäisvarantovelvoitteen alaisia, koska niiden varantovelvoite on pienempi kuin varantovelvoitteesta tehtävä euron könttäsummavähennys, 2) Euro Access Frankfurt (EAF) -maksujärjestelmän etäosallistujien talletukset ja 3) niiden vastapuolten talletukset, joiden varantoja hallitaan epäsuorasti toisen laitoksen kautta, mutta joilla on maksuliikennettä varten sekkitili keskuspankissa. Loput erotuksesta eli 0,9 miljardia euroa ovat ylimääräisiä talletuksia eli varantovelvoitteen täyttämisen jälkeen vastapuolten sekkitileille jääviä positiivisia saldoja. Koska varantovelvoitteen ylittäville talletuksille ei makseta korkoa ja koska maksuvalmiusjärjestelmän talletuksille maksetaan 2 prosentin korko, voitaisiin olettaa, että sekkitileille tehtäisiin tällaisia talletuksia ainoastaan erehdyksessä tai laiminlyönnin seurauksena. Yksi mahdollinen selitys tähän ilmiöön ovat sekkitileille yön yli jätettyjen pienten rahasummien alhaiset vaihtoehtoiskustannukset. Mikäli suuri osa yli vastapuolesta toimisi näin, se voisi selittää sekkitilitalletusten ja varantovelvoitteen välisen erotuksen kahtena ensimmäisenä pitoajanjaksona. EKP Kuukausikatsaus Huhtikuu
15 Myös euriborina laskettu kolmen kuukauden korko laski maaliskuussa (ks. kuvio 4). Maaliskuun alussa kolmen kuukauden euribor oli 3,10 % ja laski hieman alle 3,0 prosentin. Huhtikuun 8. päivänä korko oli 2,90 % eli se oli laskenut melkein 35 peruspistettä EMUn kolmannen vaiheen alun jälkeen. Kolmen kuukauden koron lasku voi osittain johtua siitä, että markkinoiden käsitys yön yli -koron ja perusrahoitusoperaatioon sovellettavan koron välisestä rakenteellisesta suhteesta on muuttunut. Lasku kuitenkin näyttäisi myös osoittavan, että markkinoiden odotukset rahamarkkinoiden keventymisestä vuoden 1999 toisella neljänneksellä ovat kasvaneet. Näiden tekijöiden vuoksi euron kesäkuussa ja syyskuussa 1999 erääntyvien kolmen kuukauden futuurisopimusten korko laski peruspistettä helmikuun lopusta huhtikuun 8. päivään. Tällöin kesäkuussa erääntyvän sopimuksen korko oli 2,79 % ja syyskuussa erääntyvän 2,75 %. Kolmen kuukauden koron lasku johtui myös eurojärjestelmän kolmannen pitempiaikaisen rahoitusoperaation tuloksesta. Kuten pidetyn EKP:n neuvoston kokouksen tiedotteessa todettiin, eurojärjestelmä käytti maaliskuun pitempiaikaisessa rahoitusoperaatiossa monikorkoista huutokauppaa. Kahden yksikorkoisen operaation toteuttamisen jälkeen kaikkien kysymykseen tulevien vastapuolien katsottiin jo olevan riittävän tottuneita pitempiaikaisiin rahoitusoperaatioihin ja voivan osallistua niihin myös, kun likviditeetin jaossa käytetään markkinalähtöisempää monikorkoista menettelyä. Tämän rahoitusoperaation painotettu keskikorko oli 2,97 % ja marginaalikorko 2,96 %; operaation maksut suoritettiin Koska eurojärjestelmä oli jo etukäteen ilmoittanut jaettavan likviditeetin määrän, korot ilmensivät markkinoiden tilannetta, eikä niiden voitu katsoa olevan viesti rahapolitiikasta. Odotusten mukaisesti nämä korot olivat likviditeetin jakopäivänä hieman alhaisemmat kuin kolmen kuukauden euribor (3,01 %). Negatiivisen korkoeron voidaan katsoa johtuvan siitä, että toisin kuin eurojärjestelmän rahapoliittisissa operaatioissa, euriborin laskemisessa käytettävät luotot ovat vakuudettomia, mikä tarkoittaa, että niiden riskipreemio on suurempi. Kuvio 4. Euroalueen lyhyet korot (vuotuinen korko, päivähavaintoja) kk:n talletukset 12 kk:n talletukset Tammikuu Helmikuu Maaliskuu 1999 Lähde: EKP. Huom. Kolmen ja kahdentoista kuukauden euribor Pitkät korot suhteellisen vakaita Euroalueen joukkovelkakirjamarkkinoilla valtion 10 vuoden joukkovelkakirjalainojen vuoden 1999 helmikuussa ja maaliskuun alussa kasvanut tuotto vakautui maaliskuun lopussa hieman yli 4,1 prosenttiin. Valtion 10 vuoden joukkovelkakirjalainojen keskimääräinen tuotto euroalueella oli maaliskuun lopussa siten lähellä vuoden 1998 lokakuun ja marraskuun keskimääräistä tuottoa ja huomattavasti pienempi kuin vuoden 1998 keväällä, jolloin se oli yli 4,5 %. Viimeisenä päivänä, jolta tilastotietoja oli käytettävissä tähän katsaukseen, eli , joukkovelkakirjalainojen tuotto oli 4,06 %. Euroalueen pitkien joukkovelkakirjalainojen tuoton vakautuminen maaliskuussa ja huhtikuun alussa johtuu osittain kansainvälisten rahoitusmarkkinoiden kehityksestä ja kotimaisista tekijöistä. Kansainvälisten joukkovelkakirjamarkkinoiden kehitys maaliskuussa näytti vahvistavan aiempia käsityksiä siitä, että Yhdysvaltojen voimakkaan talouskasvun jatkumista koskevien odotusten aiheuttama kasvanut epävarmuus tulevasta inflaa- 14 EKP Kuukausikatsaus Huhtikuu 1999
16 tiokehityksestä nosti joukkovelkakirjalainojen tuottoja helmikuussa ja maaliskuun alussa. Kuten aiemminkin, tuottojen kehitys välittyi euroalueelle, jossa joukkovelkakirjalainojen tuotot nousivat Yhdysvaltojen joukkovelkakirjalainojen tuottojen tavoin tänä ajanjaksona (ks. kuvio 5). Maaliskuun aikana markkinaosapuolten luottamus Yhdysvaltojen talouden kykyyn kasvaa nopeasti ilman merkittäviä inflaatiopaineita näytti kuitenkin lisääntyneen, ja pitkien joukkovelkakirjalainojen tuotto vakautui sekä Yhdysvalloissa että euroalueella maaliskuun alun jälkeen. Myös Japanin pitkien joukkovelkakirjalainojen tuoton lasku maaliskuussa ja huhtikuun alussa vakautti osaltaan kansainvälisten joukkovelkakirjalainojen tuottoa. Kuvio 6. Korkojen aikarakenteesta johdetut euroalueen yön yli -korkojen odotukset (vuotuinen prosentti, päivähavaintoja) Kuvio 5. Valtion pitkien lainojen tuotot euroalueella ja Yhdysvalloissa (vuotuinen prosentti, päivähavaintoja) Lähde: EKP:n arvio. Korkojen aikarakenteesta johdettu tuottokäyrä kuvaa markkinoiden odotuksia lyhyiden korkojen tulevasta kehityksestä. Käyrien laskentamenetelmää selostettiin tammikuun 1999 Kuukausikatsauksen sivulla 26. Estimoinnissa käytetyt tiedot on johdettu koronvaihtosopimuksista. 5.6 Euroalue Yhdysvallat Tammikuu Helmikuu Maaliskuu Lähteet: EKP, BIS ja Reuters. Huom. Pitkäaikaisilla valtion lainoilla tarkoitetaan 10 vuoden joukkovelkakirjalainoja tai maturiteetiltaan lähimpiä vastaavia lainoja. Näiden kansainvälisten tekijöiden lisäksi myös euroalueen sisäiset tekijät enimmäkseen tukivat euroalueen pitkien korkojen vakautumista. Näitä tekijöitä olivat jo mainittu M3:n kasvuvauhdin hidastuminen helmikuussa, YKHI-indeksin vakaana jatkunut nousu helmikuussa ja se, että tuottajahinnat näyttivät laskeneen edelleen. Tähän kehitykseen vaikutti myös markkinoiden käsitys siitä, että euroalueen lyhyen aikavälin talouskasvu voi hidastua entisestään. Tämän euroalueen joukkovelkakirjamarkkinoiden kehityksen vuoksi euroalueen tuottokäyrä ei ole juuri muuttunut helmikuun lopusta huhtikuun 8. päivään pitkien maturiteettien osalta (ks. kuvio 6). Tuottokäyrässä oli kuitenkin selvä negatii- EKP Kuukausikatsaus Huhtikuu
17 vinen poikkeama lyhyissä maturiteeteissa huhtikuun alussa, mikä johtui siitä, että markkinat odottivat rahamarkkinakorkojen laskevan piakkoin. Samaan aikaan tuottoero kiinteäkorkoisten joukkovelkakirjalainojen ja samanpituisten inflaatioindeksiin sidottujen joukkovelkakirjojen välillä ei juuri muuttunut. Kuten helmikuun 1999 Kuukausikatsauksen sivulla 16 olevasta kehikosta ilmeni, tämän eron muutoksen voidaan katsoa osoittavan, että rahoitusmarkkinoiden osapuolten pitkän aikavälin inflaatio-odotukset ovat muuttuneet. Siten näistä indikaattoreista voidaan päätellä, että markkinaosapuolten inflaatio-odotukset euroalueen pitkän aikavälin kehityksestä eivät muuttuneet merkittävästi tämän vuoden maaliskuussa ja huhtikuun alussa. Tämä pitää yllä näkemystä, että hintavakaus tulisi säilymään. Erot kansainvälisten osakkeiden hinnoissa maaliskuussa ja huhtikuun alussa voivat johtua siitä, että markkinoiden käsitykset yksittäisten maiden tulevasta talouskehityksestä ovat muuttuneet. Euroalueen osakemarkkinoiden viimeaikaisessa kehityksessä on otettava huomioon markkinoiden käsitys siitä, että euroalueen talouskasvu voi hidastua entisestään. Yhdysvalloissa tilanne oli päinvastainen: siellä osakkeiden hinnat nousivat, koska voimakas kasvu näytti edelleen jatkuvan. Japanin osakkeiden hinnat nousivat, vaikka tärkeimmät talousindikaattorit olivat edelleen heikkoja. Tämä voi johtua siitä, että kansainvälisten sijoittajien odotukset talouskasvun elpymisen todennäköisyydestä ovat muuttuneet. Euroalueen osakemarkkinoiden viimeaikainen kehitys näyttäisi johtuvan siitä, että talouden sektorit kehittyvät eri vauhtia, ja siitä, että markkinoiden käsitykset sektorien tulevasta kehityksestä ovat erilaiset. Tämän vuoksi kehitys on vaihdellut aloittain vuoden alusta lähtien. Eniten nousivat vuoden 1998 joulukuun lopusta huhtikuun 8. päivään 1999 telealan (21,5 %), teollisuuden (17,1 %) ja energia-alan (14,4 %) osakkeet. Tärkeimmät alakohtaiset osakkeiden hintoja nostaneet tekijät olivat telealan fuusioiden lisääntymi- Osakkeiden hinnoissa ei juuri muutoksia Euroalueen osakkeiden hinnat nousivat aivan vuoden 1999 alussa laajalla Dow Jones Euro Stoxx -indeksillä mitattuna huomattavasti, eli ne olivat yli 8 % korkeammat kuin vuoden 1998 lopun hinnat. Tammikuun loppuun mennessä hinnat laskivat yli 4 %, ja sen jälkeen euroalueen osakkeiden hintojen kehityksessä ei ole kahden viime kuukauden aikana ollut selkeää trendiä. Helmikuun lopusta huhtikuun 8. päivään 1999 laaja Dow Jones Euro Stoxx -indeksi nousi 3,8 %. Maaliskuun ja huhtikuun alun kehitys poikkesi muitten suurten pörssien kehityksestä: niissä mitattu nousu oli huomattavasti korkeampaa. Standard & Poor s 500 -indeksi Yhdysvalloissa nousi 8,5 % ja Nikkei 225 -indeksi Japanissa yli 17 % (ks. kuvio 7). Kuvio 7. Osakeindeksit ( = 100, päivähavaintoja) Euroalue Yhdysvallat Japani Tammikuu Helmikuu Maaliskuu Lähteet: Reuters euroalueen osalta, BIS Yhdysvaltojen ja Japanin osalta. Huom. Dow Jones Euro Stoxx laaja -osakeindeksi euroalueen osalta, Standard and Poor s 500 Yhdysvaltojen ja Nikkei 225 Japanin osalta EKP Kuukausikatsaus Huhtikuu 1999
18 nen ja energia-alalla öljyn hinnan nousu. Teollisuusosakkeiden hintojen voimakas nousu voi osittain johtua euroalueen talouden lievästä paranemisesta ja euron reaalisen arvon heikentymisestä. Kulutustavarasektorilla oli havaittavissa myös päinvastaista kehitystä. Eniten laskivat eisyklisten elintarvike- ja juomateollisuuden osakkeiden hinnat, melkein 11 %. Myös syklisten sektorien, kuten vähittäiskaupan, osakkeiden hinnat laskivat. Näiden kulutustavarasektorien osakehintaindeksien heikko kehitys kokonaisindeksiin verrattuna johtui siitä, että euroalueen kuluttajien luottamusindikaattorit ovat viime aikoina vakautuneet ja vähittäiskauppasektorin luottamus laskenut. 2 Hintakehitys Kuluttajahintojen nousu vaimeaa Yhdenmukaistetulla kuluttajahintaindeksillä (YKHI) mitattu kuluttajahintojen nousuvauhti oli 0,8 % helmikuussa 1999 ja pysyi näin ollen yhtä hitaana kuin edellisten kolmen kuukauden aikana (ks. taulukko 1). Viime kuukausien kuluttajahintojen vaimea nousu johtuu siitä, että hintoihin on yleensä kohdistunut vain heikkoja nousupaineita. Viimeaikaisen kehityksen taustalla on useita vastakkaisiin suuntiin vaikuttavia tekijöitä. Vuoden 1998 jälkimmäisen puoliskon aikana kokonaishintaindeksin nousun hidastumiseen huomattavasti vaikuttanut jalostamattomien elintarvikkeiden ja energian hintojen lasku on viime kuukausina vaihtunut nousuksi (ks. kuvio 8). Jalostamattomien elintarvikkeiden hintojen vuotuinen nousuvauhti kiihtyi vuoden 1998 marraskuun 0,6 prosentista 1,1 prosenttiin tammikuussa 1999 ja edelleen 1,5 prosenttiin helmikuussa, mikä todennäköisesti on johtunut hedelmien ja vihannesten tarjonnan supistumisesta epäsuotuisten sääolojen vuoksi. Lisäksi öljyn hinnat ovat viime kuukausina alkaneet nousta, minkä vuoksi YKHIn energiahintaerän negatiivinen vuotuinen prosenttimuutos on ollut hieman aikaisempaa pienempi. Helmikuussa 1999 energian hinnat olivat 4,3 % alhaisemmat kuin helmikuussa 1998, kun ne joulukuussa 1998 olivat olleet 4,8 % alhaisemmat kuin joulukuussa Monet öljyntuottajamaat ilmoittivat maaliskuussa aikeistaan supistaa tuotantoaan, mikä johti öljyn hinnan voimakkaaseen nousuun niin, että vuoden 1999 maaliskuun lopulla öljyn hinta oli (euroina mitattuna) noin 50 % korkeampi kuin vuoden 1998 lopulla (ja sama kuin maaliskuussa 1998). Tämä nousu vaikuttaa mitä todennäköisimmin YKHI-energiaindeksiin varsin nopeasti. Energian hinnan nousun vaikutus kuluttajahintojen nousuvauhtiin määräytyy sen mukaan, mikä osuus energiahintaerällä on YKHIstä (8,8 %). Kuvio 8. Euroalueen YKHI-inflaatio erittäin (vuotuinen prosenttimuutos, kuukausihavaintoja) Kokonaishintaindeksi Jalostetut elintarvikkeet Jalostamattomat elintarvikkeet Muut teollisuustuotteet kuin energia Energia Palvelut Lähde: Eurostat EKP Kuukausikatsaus Huhtikuu
19 Sekä jalostamattomien elintarvikkeiden että energian hinnat ovat viime aikoina vaihdelleet huomattavasti lyhyellä aikavälillä. Näin ollen jalostamattomien elintarvikkeiden ja energian hinnan muutosten vaikutusta YKHIin pidetään tilapäisempänä kuin vakaampien erien muutoksia (YKHIn erien vaihtelua käsitellään yksityiskohtaisemmin tämän Kuukausikatsauksen artikkelissa Lyhyen aikavälin talousindikaattorien merkitys euroalueen hintakehityksen arvioinnissa, ks. erityisesti artikkelin kehikko 1). Jalostamattomien elintarvikkeiden ja energian hintojen muutoksia helmikuussa 1999 tasapainotti muiden teollisuustuotteiden kuin energian ja palveluiden hintojen nousuvauhdin jatkuva hidastuminen. Muiden teollisuustuotteiden kuin energian hintojen nousu hidastui vuoden 1998 joulukuun 0,9 prosentista vuoden 1999 helmikuun 0,7 prosenttiin, mikä johtui mm. siitä, että uusien ajoneuvojen hinnat nousivat aikaisempaa vähemmän. Helmikuu 1999 oli jo neljäs perättäinen kuukausi, jolloin palveluiden hintojen vuotuinen nousuvauhti hidastui (vuoden 1998 lokakuun 2,1 prosentista vuoden 1999 helmikuun 1,7 prosenttiin). Se johtui pääasiassa viestintäalan (erityisesti puhelin- ja telekopiolaitteiden ja -palveluiden) hintojen mutta myös kuljetuspalveluiden hintojen laskusta. Näiden alojen viimeaikainen hintakehitys saattaa osaksi johtua sääntelyn purkamisesta ja kilpailun kiristymisestä. Muista kustannus- ja hintaindikaattoreista teollisuuden tuottajahinnat ovat edelleen laskeneet lähinnä välituotteiden hintojen alenemisen vuoksi, ja tammikuussa 1999 hinnat olivat 2,7 % alhaisemmat kuin vuotta aikaisemmin. Tietoja yksikkötyökustannuksista on käytettävissä ainoastaan vuoden 1998 kolmanteen vuosineljännekseen asti, ja niiden mukaan yksikkötyökustannukset olivat sekä toisella että kolmannella vuosineljänneksellä 0,6 % alhaisemmat kuin vuotta aikaisemmin. Taulukko 1. Euroalueen hinta- ja kustannuskehitys (vuotuinen prosenttimuutos, ellei toisin mainita) II III IV I Loka Marras Joulu Tammi Helmi Maalis Yhdenmukaistettu kuluttajahintaindeksi (YKHI) ja sen erät Kokonaisindeksi josta: Tavarat Elintarvikkeet Jalostetut elintarvikkeet Jalostamattomat elintarvikkeet Teollisuustuotteiden hinnat Muut teollisuustuotteet kuin energia Energia Palvelut Muut hinta- ja kustannusindikaattorit Teollisuuden tuottajahinnat 1) Yksikkötyökustannukset 2) Työvoimakustannukset/työntekijä 2) Työn tuottavuus 2) Öljyn hinta (euroa/barreli) 3) Raaka-aineiden hinnat (euroina) 4) Lähteet: Eurostat, kansalliset tiedot, HWWA-Institut für Wirtschaftsforschung (Hampuri) ja EKP:n laskelmat. 1) Ei sisällä rakentamista. 2) Koko kansantalous. 3) Brent Blend -laatu (yhden kuukauden kuluttua tapahtuvaan toimitukseen). Hinnat ecuina joulukuuhun 1998 asti. 4) Ei sisällä energian hintoja. Hinnat ecuina joulukuuhun 1998 asti. 18 EKP Kuukausikatsaus Huhtikuu 1999
20 3 Tuotannon, kysynnän ja työmarkkinoiden kehitys BKT:n määrän kasvu hidastui vuodenvaihteessa Euroalueen taloudellisen toimeliaisuuden kehitystä tarkasteltiin yksityiskohtaisesti vuoden 1999 maaliskuun Kuukausikatsauksessa. Lukuun ottamatta joitakin sen jälkeen julkaistuja kansallisia tietoja, jotka tuntuvat vahvistavan tehtyä analyysiä, tähän Kuukausikatsaukseen ei juuri ole ollut käytettävissä uusia tietoja. BKT:n määrän kasvua kuvaavat tarkistetut tiedot vuoden 1998 viimeiseltä neljännekseltä, tammikuun 1999 teollisuustuotantoa kuvaavat luvut ja Euroopan komission tekemän yrityksiä ja kuluttajia koskevan maaliskuun suhdannekyselyn alustavat tulokset ilmestyivät vasta tämän Kuukausikatsauksen määräajan jälkeen. Kuten Kuukausikatsauksen edellisessä numerossa todettiin, viimeaikaiset euroalueen taloudellista toimeliaisuutta kuvaavat indikaattorit osoittavat, että talouskasvun hidastuminen on ollut tuntuvaa vuoden 1998 viimeisellä neljänneksellä. Ensimmäinen, Eurostatin julkistama arvio BKT:n määrän kasvusta vuoden 1998 viimeisellä neljänneksellä oli 0,2 %, kun kasvu kolmannella neljänneksellä oli ollut 0,7 %. Tehdasteollisuuden tuotanto pieneni vuoden 1998 viimeisellä vuosineljänneksellä lähes 1 prosentin edellisestä neljänneksestä, ja Euroopan komission helmikuussa julkaiseman yritysten suhdannekyselyn mukaan teollisuuden luottamus heikkeni edelleen vuoden 1999 alkupuolella (ks. taulukko 2). Kuluttajien luottamus ei enää kasvanut vaan pysyi vuoden 1999 alun ennätyslukemissa. Vuoden 1998 joulukuuta edeltävinä kolmena kuukautena vähittäismyynti kasvoi 2,8 % edellisvuoden vastaavasta ajanjaksosta, eli kasvuvauhti pysyi viimeisellä neljänneksellä ennallaan kolmanteen neljännekseen nähden. Kasvunäkymien heikkenemistä viime vuoden lopulla kuvastaa myös Euroopan komission julkistama kevään ennuste. Kun kasvuvauhti vuonna 1998 oli 3,0 %, komissio arvioi mennessä käytettävissä olleiden tietojen perusteella euroalueen BKT:n määrän kasvun 2,2 prosentiksi vuonna Viime vuoden syksyn vastaavassa ennusteessa BKT:n kasvuvauhdin ennakoitiin olevan 2,6 %. Työllisyyden kasvu hidastui ja työttömyyden väheneminen lähes pysähtyi Työllisyys kasvoi edelleen vuoden 1998 viimeisellä neljänneksellä, mutta aikaisempaa hitaammin. Se kasvoi 0,3 % edellisestä neljänneksestä, eli kasvuvauhti oli 0,2 prosenttiyksikköä alhaisempi kuin edellisellä vuosineljänneksellä. Vuoden 1998 kolmannella vuosineljänneksellä tehdasteollisuudesta alkanut työllisyyden kasvun hidastuminen on kansallisten tietojen mukaan saattanut vaikuttaa muihin tehdasteollisuudesta riippuvaisiin toimialoihin, kuten kaupallisiin palveluihin. Muille palvelualoille on kuitenkin syntynyt uusia työpaikkoja jokseenkin yhtä paljon kuin aikaisemmin. Rakennusalalla työllisyys koheni kesällä 1998 ja parani loka- ja marraskuussa vielä tuntuvasti Eurostatin julkistamien lukujen mukaan. Työllisyyden kasvun hidastuessa vuoden 1998 viimeisellä neljänneksellä euroalueen standardoitu työttömyysaste pysyi tänä ajanjaksona ennallaan 10,7 prosentissa. Työttömyysaste alkoi kuitenkin laskea uudelleen tammikuussa Se johtui osaksi yksittäisistä tekijöistä, kuten epätavallisen leudosta säästä, mikä lisäsi rakennusalan työllisyyttä, ja joissakin maissa käyttöön otetuista uusista työllisyysohjelmista. Tähän Kuukausikatsaukseen käytettävissä olleiden kansallisten tietojen mukaan työttömyys pysyi helmikuussa samana kuin tammikuussa. Työttömyyden väheneminen on itse asiassa viime kuukausina useissa maissa käytännössä pysähtynyt, ja koko euroalueen työttömyysaste on pysynyt korkeana. Käytettävissä olevista, vuoden 1998 loppuun asti lasketuista työllisyysluvuista yhdessä työttömyyslukujen kanssa saa alustavan käsityksen vuoden 1998 työllisyystilanteesta. Työllisyysluvuista, jotka yhä perustuvat kansallisiin tietoihin eivätkä siten täysin vastaa yhdenmukaistettuja työttömyyslukuja, ilmenee, että uusia työpaikkoja syntyi koko vuoden 1998 aikana enemmän kuin aikaisempina vuosina. Näin ollen työllisyys koheni vuoden aikana 1,5 %, mikä merkitsi noin 1,7 miljoonaa uutta työpaikkaa. Samana ajanjaksona työttömien todellinen lukumäärä pieneni noin miljoonaa henkeä, mikä osoittaa työvoiman kas- EKP Kuukausikatsaus Huhtikuu